ข้อบัญญัติองค์การบริหารส่วนตำบลกะเฉดเรื่องการควบคุมแหล่งเพาะพันธุ์ยุงลายพ.ศ.๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลกะเฉดว่าด้วยการควบคุมแหล่งเพาะพันธุ์ยุงลายในเขตองค์การบริหารส่วนตำบลกะเฉดอาศัยอำนาจตามความในมาตรา ๖๗ (๓) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และที่แก้ไขเพิ่มเติม ประกอบกับมาตรา ๒๐ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลกะเฉดโดยความเห็นชอบของสภาองค์การบริหารส่วนตำบลกะเฉดและนายอำเภอเมืองระยองจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลกะเฉด เรื่อง การควบคุมแหล่งเพาะพันธุ์ยุงลายพ.ศ. ๒๕๕๘ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลกะเฉดนับแต่วันที่ได้ติดประกาศโดยเปิดเผยณ สำนักงานองค์การบริหารส่วนตำบลกะเฉดแล้วเจ็ดวันข้อ ๓ บรรดาข้อบังคับระเบียบ และคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้มูลฝอยหมายความว่า เศษกระดาษ เศษผ้า เศษอาหาร เศษสินค้า ถุงพลาสติกภาชนะใส่อาหาร เถ้า มูลสัตว์ หรือซากสัตว์รวมตลอดถึงสิ่งอื่นใด ที่เก็บ กวาดจากถนน ตลาดที่เลี้ยงสัตว์ หรือที่อื่นอาคารหมายความว่า ตึก บ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะหมายความว่า สถานที่ หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้แหล่งเพาะพันธุ์ยุงลายหมายความว่า สภาวะที่มีน้ำขังได้ในระยะเวลาที่เกินกว่าเจ็ดวันซึ่งยุงลายสามารถวางไข่และพัฒนาเป็นลูกน้ำได้เจ้าพนักงานท้องถิ่นหมายความว่า นายกองค์การบริหารส่วนตำบลกะเฉดเจ้าพนักงานสาธารณสุขหมายความว่า ผู้ที่ได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕ข้อ ๕ ห้ามผู้ใดทิ้งหรือทำ ให้มีขึ้นซึ่งมูลฝอยรวมทั้งกระป๋อง กะลา ยางรถยนต์หรือมูลฝอยอื่น ๆ ที่อาจขังน้ำได้ ในที่หรือทางสาธารณะเว้นแต่ในที่หรือในถังรองรับมูลฝอยที่องค์การบริหารส่วนตำบลกะเฉดจัดไว้ให้ข้อ ๖ เจ้าของหรือผู้ครอบครองอาคาร หรือเคหสถานต้องเก็บกวาด และดูแลมิให้มีมูลฝอยรวมทั้งกระป๋อง กะลา ยางรถยนต์ หรือมูลฝอยอื่น ๆที่อาจขังน้ำได้ ในอาคารหรือเคหสถานรวมทั้งบริเวณรอบ ๆ ทั้งนี้ โดยเก็บลงถังมูลฝอยที่มีฝาปิดหรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสาธารณสุขแนะนำข้อ ๗ เจ้าของหรือผู้ครอบครองอาคารหรือเคหสถานจะต้องปฏิบัติตามการกำหนดสุขลักษณะการเก็บ/รวบรวม/กำจัดมูลฝอยอื่นๆ ซึ่งอาจมีขึ้นโดยอำนาจของเจ้าพนักงานท้องถิ่น เจ้าพนักงานสาธารณสุขและหรือโดยผู้มีอำนาจหน้าที่ตามพระราชบัญญัติการสาธารณสุขพ.ศ. ๒๕๓๕ข้อ ๘ ในเขตพื้นที่ที่องค์การบริหารส่วนตำบลกะเฉดยังไม่สามารถให้บริการเก็บขนและกำจัดมูลฝอยได้ให้เจ้าของหรือผู้ครอบครองอาคาร เคหสถาน กำจัดเองโดยวิธีการเผา หรือฝังหรือวิธีอื่นใดทั้งนี้ตามที่เจ้าพนักงานสาธารณสุขแนะนำข้อ ๙ ในเขตพื้นที่ที่องค์การบริหารส่วนตำบลกะเฉดให้บริการเก็บขนมูลฝอย เพื่อนำไปกำจัดเจ้าของอาคารหรือเคหสถานมีหน้าที่เสียค่าธรรมเนียมการเก็บขนมูลฝอยตามอัตราที่จะกำหนดในภายหน้าต่อไปข้อ ๑๐เจ้าของหรือผู้ครอบครองอาคาร เคหสถานหรือสถานที่ใด ๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ ๑๑เจ้าของหรือผู้ครอบครองอาคาร เคหสถานต้องดูแลทำความสะอาดและเปลี่ยนน้ำในแจกันถ้วยรองขาตู้กับข้าว ภาชนะอื่น ๆที่มีน้ำขังอย่างน้อยทุก ๗ วัน หรือใส่สารป้องกันการวางไข่ของยุงได้และจัดให้มีฝาปิดตุ่มน้ำที่มีอยู่ในอาคารและเคหสถานข้อ ๑๒ในกรณีที่องค์การบริหารส่วนตำบลกะเฉดได้จัดเจ้าหน้าที่ไปฉีดพ่นน้ำยากำจัดยุงในอาคาร หรือเคหสถาน หรือสถานที่ใด ๆเจ้าของหรือผู้ครอบครองอาคาร เคหสถาน หรือสถานที่นั้นจะต้องให้ความร่วมมือและอำนวยความสะดวกตามสมควรข้อ ๑๓ ผู้ใดฝ่าฝืนข้อ ๕ ข้อ ๖ ข้อ ๗ ข้อ ๘ และข้อ๙ ต้องระวางโทษตามมาตรา ๗๓ วรรคสองแห่งพระราชบัญญัติการสาธารณสุข พ.ศ. ๒๕๓๕ข้อ ๑๔ผู้ใดฝ่าฝืนข้อ ๑๐ ข้อ ๑๑ ข้อ ๑๒ต้องระวางโทษปรับไม่เกิน ๕๐๐ บาทข้อ ๑๕ให้นายกองค์การบริหารส่วนตำบลกะเฉดเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วนั ที่ ๓๐ กันยายน พ.ศ. ๒๕๕๘อาจินต์กิตติพลนายกองค์การบริหารส่วนตำบลกะเฉดปวันวิทย์/จัดทำ๒๐มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๙๒ ง/หน้า ๓๖/๒๐ พฤศจิกายน ๒๕๖๑